Aleksandras Špilevojus

**Aleksandras Špilevojus (Aleksandr Špilevoj)** (g. 1987 m. lapkričio 13 d. Panevėžyje) – Lietuvos dramaturgas, režisierius ir aktorius.

## Biografija
### Išsilavinimas
2011 m. baigė KTU audiovizualinių menų studijas.

2013 m. baigė vaidybos studijas LMTA (kurso vadovas – prof. Jonas Vaitkus).

2019 m. įgijo režisūros magistro, o 2023 m. teatro režisūros daktaro laipsnį Lietuvos muzikos ir teatro akademijoje.

### Veikla
2013–2017 m. dirbo Vilniaus Senojo teatro trupėje.

Nuo 2013 m. režisuoja ir vadovauja savo įkurtam Vilniaus teatrui–laboratorijai „Meno alchemija“. Joje užsiima pedagogine ir menine praktika – organizuoja edukacinius projektus moksleiviams ir suaugusiems, mėgėjams ir profesionalams.

Nuo 2017 dirba KTU teatro studijoje „44“. Nuo 2019 m. LMTA dėstytojas, studijuojantis teatro režisūros doktorantūroje ir tyrinėjantis naratyvo ir naratoriaus funkcijas šiuolaikiniame teatre.

Nuo 2020 m. Panevėžio J. Miltinio dramos teatro meno vadovas.

### Pagrobimas
2001 m. spalio 8 d. Panevėžyje nusikaltėliai Romas Zamolskis ir Virginijus Savickis važiavo taksi. Pastebėti policininkų, iššoko iš automobilio, juos apšaudė. Sužeistas R.Zamolskis pabėgo.

V.Savickis įkaitais paėmė 13-metį A. Špilevojų bei 60-metę Bronislavą Varnytę, užsibarikadavo Ramygalos g. 48 namo bute ir pralaikė 15 valandų. 23:58 7-8 „Aro“ policininkai puolė butą. V. Savickis užtaisytu pistoletu PM taikėsi į policininkus, už tai nušautas.

A. Špilevojus lengvai sužeistas į ranką, gydytas Panevėžio ligoninės vaikų reanimacijos skyriuje.

2001 m. spalio 15 d. savaitraščio „Ekstra“ skaitytojai ir „Žinių radijo“ klausytojai A. Špilevojų išrinko Savaitės žmogumi.

## Kūryba
### Vaidmenys


LRDT:
* 2010 m. Michailas Podgorinas – A. Čechovo „Pas pažįstamus...“, rež. Laima Adomaitienė-Felicija Feiferė;
* 2011 m. Sanitaras Gajus – Y. Ronen „Pamišėlė‘, rež. L. Adomaitienė;
* 2011 m. Cirko artistas – L. Andrejevo „Tas, kuris gauna antausius“, rež. J. Vaitkus;
* 2012 m. Luka – A. Čechovo „Meška‘, rež. L. Adomaitienė;
* 2012 m. Kareivis – A. Vvedenskio „Eglutė pas Ivanovus‘, rež. J. Vaitkus;
* 2013 m. Eskalas; Paris – „Romeo ir Džiuljeta‘ pagal Šekspyro pjesę, rež. P. Uray;
* 2013 m. Sportininkas; Maskvos kavalierius – A. Puškino „Eugenijus Oneginas‘, rež. J. Vaitkus;
* 2014 m. Algis – S. Šaltenio „Lituanica“, rež. J. Popov;
* 2014 m. Cherubinas; Sukirpėja – M. Bulgakovo „Zoikos butas“, rež. Rolandas Atkočiūnas;
* 2014 m. Kornvelio tarnas – Šekspyro „Karalius Lyras“, rež. J. Vaitkus;
* 2014 m. Vadimas – P. Priažko „Puikus gyvenimas“, rež. Tomas Jašinskas;
* 2015 m. Daša – A. Čechovo „Meška“, rež. Kornelija Krasilnikovaitė;
* 2015 m. Sodininkas; Dervišas – Nizami Gandževi „Septynios gražuolės“, rež. J. Vaitkus;
* 2016 m. Vaidmuo – „Kodas: HAMLET“ (pagal Šekspyro pjesę), rež. Olga Lapina;
* 2016 m. Judas – A. Andrejevo „Septyni fariziejaus Sauliaus penktadieniai“, rež. J. Vaitkus;
* 2016 m. Vaidmuo – Gabrielės Labanauskaitės „#tevyne“, rež. Georgij Surkov;
* 2017 m. Kolia; Klajojančios trupės aktorius – „Legenda apie Didįjį Kombinatorių“ pagal I. Ilfo ir J. Petrovo romaną „Dvylika kėdžių“, rež. R. Atkočiūnas.
### Režisūra
* 2016 m. A. Špilevoj „Neišmoktos pamokos“ (Menų spaustuvės programa „Atvira erdvė’16“, LRDT)
* 2018 m. Marius von Mayenburg „Urodas“ (LRDT)
* 2018 m. A. Špilevoj „Bagadelnia“ (VŠDT)
* 2019 m. A. Špilevoj „12 gramų į šiaurę“ (VVMT)
* 2020 m. Ivan Vyrypajev „Irano konferencija“ (JMDT)
* 2021 m. A. Špilevoj „Anti“ (Panevėžio teatras „Menas“)
* 2022 m. A. Špilevoj „Šv. Speigas“ (JMDT)
* 2022 m. I. Vyrypajev „Jaudulys“ (NKDT, „Meno alchemija“)
* 2022 m. A. Špilevoj „Pakeliui“ (VŠDT)
* 2022 m. A. Špilevoj „Sala, kurios nėra“ (JMDT)
* 2023 m. A. Špilevoj „Jona“ (JMDT)


## Įvertinimas
* 2017 m. pjesė „Neišmoktos pamokos“ (lietuviškai) laimėjo Dalios Tamulevičiūtės vardo lietuviškos dramaturgijos konkursą.
* 2018 m. pelnė Kultūros ministerijos Jaunojo kūrėjo premiją.
* 2019 m. už spektaklio „Bagadelnia“ (VŠDT) dramaturgiją pelnė „Auksinį scenos kryžių“.
* 2020 m. gavo geriausio režisieriaus apdovanojimą D. Tamulevičiūtės teatro festivalyje už spektaklį „Irano konferencija“
* 2021 m. už meninius pasiekimus teatre išrinktas metų panevėžiečiu.
* 2021 m. Auksinio scenos kryžiaus nominacija aktorių ansamblio kategorijoje už spektaklį „Irano konferencija“.
* 2021 m. Geriausio spektaklio apdovanojimas tarptautiniame teatrų festivalyje „COM•MEDIA” – už spektaklį „Irano konferencija“.
* 2024 m. Populiariausio Lietuvos dramaturgo adovanojimas ir Asociacijos LATGA garbės ženklas „Ad Astra“.
* 2024 m. Mylimiausio publikos spektaklio apdovanojimas tarptautiniame teatrų festivalyje „COM·MEDIA“ už spektaklį „Kai mes būsim jauni“.
* 2024 m. Geriausio spektaklio apdovanojimas Dalios Tamulevičiūtės profesionalių teatrų festivalyje už spektaklį „Kai mes būsim jauni“
* 2024. m. Geriausio spektaklio apdovanojimas profesionalių teatrų festivalyje „Teatro genas“ už spektaklį „Kai mes būsim jauni“
* 2024 m. „Fortūnos“ apdovanojimas už Nacionaliniame Kauno dramos teatre režisuotą spektaklį „Kai mes būsime jauni“.

## Šaltiniai